คุมกำเนิดมา 5 ปี แบบฝังเข็มประมาณ 7 เดือน แบบฉีด 4 ปี กว่าๆ ตอนนี้ปล่อยให้มีน้องแล้ว ไม่ได้คุมกำเนิดมา ประมาณ 3-4 เดือนแล้วค่ะ มีโอกาสท้องได้ไหมคะ
สวัสดีค่ะ หากฉีดยาคุมกำเนิดมา 4 ปี แล้วตามด้วยการฝังยาคุมกำเนิด หากฝังแค่ 7 เดือนแล้วได้ถอดออกแล้ว ก็น่าจะเกิดการตั้งครรภ์ได้ขึ้นได้ภายใน 1-3 เดือน แต่หากยังไม่ได้ถอดยาฝังคุมกำเนิดออก ก็ต้องถอดออกก่อนค่ะหากได้ถอดยาฝังแล้ว และมีเพศสัมพันธ์อย่างสม่ำเสมอมา 3-4 เดือน แต่ยังไม่สามารถตั้งครรภ์ได้ แนะนำควรรอต่อดูต่อไปก่อนจนกว่าจะครบ 1 ปี หากยังไม่สามารถที่จะตั้งครรภ์ได้ ก็ถือว่ามีภาวะมีบุตรยาก ซึ่งไม่ได้เกิดจากผลของยาฉีดหรือยาฝังคุมกำเนิดอีกค่ะ แต่อาจเกิดจากสาเหตุอื่นๆ ซึ่งก็ต้องไปพบแพทย์เพื่อตรวจหาสาเหตุต่อไปค่ะ เช่น อาจเกิดจากฝ่ายชายมีการผลิตอสุจิที่ผิดปกติ หรือฝ่ายหญิงมีท่อนำไข่ที่ผิดปกติ มีภาวะไข่ไม่ตก มีก้อนเนื้องอกในโพรงมดลูก มีพังผืดในโพรงมดลูก เป็นต้น